Եվ ահա կատարվել է վերոբերյալ հաշվարկը` ինչքա՞ն կշահի պետությունը, եթե ազատվի ավելորդ կալանավոր-ուտող բերան պահելու հոգսից: Ի դեպ, Ա. Բաղդասարյանն այդ թիվն էլ հաշված ունի և անվրդով հնչեցնում է` մեկ միլիարդ յոթ հարյուր միլիոն դրամ: Ա. Բաղդասարյանի (ի դեմս նրա` իշխանությունների) այս ճղճիմ թվաբանության բավիղներում բանտարկյալներն են, և ԱԱԽ քարտուղարը հարկ չի համարում խոսել գլխավորապես ներդրվող համակարգի նշանակության մասին՝ մարդու իրավունքների ու մարդասիրության տեսանկյունից, նրա համար էլ գլխավորը ֆինանսական շահն է, պետության բյուջեն լցնելու հիվանդագին մտասևեռումը: Մտասևեռում, որ պատել է իշխանություններին, և որի մասին են վկայում թե' կենսաթոշակային «պատմական» բարեփոխումները, թե' նաև, ահավասիկ, կալանավորների հանդեպ այս մարդասիրությունը, որը, պարզվում է, միմիայն բյուջեն լցնելու տեսանկյունից է «հետաքրքիր»: